IMISLab/GreekWikipedia huggingface dataset:
Σίντνεϊ ΜακΛάφλιν

Η Σίντνεϊ Μισέλ ΜακΛάφλιν (αγγλικά: Sydney Michelle McLaughlin, γεννήθηκε 7 Αυγούστου 1999) είναι Αμερικανίδα εμποδίστρια, δρομέας ταχύτητας και χρυσή Ολυμπιονίκης. Είναι η τρέχουσα κάτοχος του παγκόσμιου ρεκόρ στα 400 μέτρα μετ΄ εμποδίων γυναικών με χρόνο 50,68 δευτερόλεπτα, που πέτυχε στις 22 Ιουλίου 2022. Ήταν η πρώτη γυναίκα που κατέβηκε τα 52 και τα 51 δευτερόλεπτα στο αγώνισμα.

 Αγωνίστηκε για το Πανεπιστήμιο του Κεντάκι για ένα έτος, πριν γίνει επαγγελματίας το 2018. Κέρδισε τις Ολυμπιακές Δοκιμές των ΗΠΑ το 2020 στα 400 μ. μετ΄ εμποδίων και στη συνέχεια κέρδισε το χρυσό μετάλλιο στους Θερινούς Ολυμπιακούς Αγώνες του 2020, κερδίζοντας την κάτοχο του χρυσού μεταλλίου στους προηγούμενους Ολυμπιακούς Αγώνες, Ντιλάιλα Μουχάμεντ, η οποία τερμάτισε δεύτερη. Η ΜακΛάφλιν κατέκτησε το αργυρό μετάλλιο στο Παγκόσμιο Πρωτάθλημα του 2019 στα 400 μ. μετ΄ εμποδίων. Τερμάτισε στην τρίτη θέση στα 400 μ. μετ΄ εμποδίων στις Ολυμπιακές δοκιμές των ΗΠΑ το 2016 και ήταν η νεότερη αθλήτρια από το 1980 που προκρίθηκε στην ομάδα στίβου των ΗΠΑ για τους Ολυμπιακούς Αγώνες του 2016. Πέτυχε νέο παγκόσμιο ρεκόρ με 51,90 στις Ολυμπιακές δοκιμές των ΗΠΑ το 2020, ενώ στον τελικό των Ολυμπιακών Αγώνων του 2021 είχε καταρρίψει για μία ακόμη φορά το ρεκόρ με χρόνο 51,46 δευτερόλεπτα.Στο Παγκόσμιο Πρωτάθλημα Στίβου 2022 σημείωσε χρόνο 50,68 καταρρίπτοντας το δικό της παγκόσμιο ρεκόρ που πέτυχε ένα μήνα νωρίτερα. Πέρα από το γεγονός ότι έγινε η πρώτη που κατέβηκε τα 51 δευτερόλεπτα και κατέβασε σχεδόν ένα δευτερόλεπτο (για την ακρίβεια 0,73 του δευτερολέπτου) την κορυφαία επίδοση, είναι καλύτερη επίδοση από το ρεκόρ που υπήρχε στα 400 μέτρα χωρίς εμπόδια πενήντα χρόνια νωρίτερα. Στην ίδια διοργάνωση κατέκτησε το χρυσό μετάλλιο και στη σκυταλοδρομία 4x400 μέτρα. World Athletics : Sydney MCLAUGHLIN
Σεγκούντα Ντιβιζάο ντε Όνρα 1995–96

Η Σεγκούντα Ντιβιζάο ντε Όνρα 1995–96 ήταν η 6η περίοδος της Σεγκούντα Ντιβιζάο ντε Όνρα και η 62η αναγνωρισμένη περίοδος του β΄ επιπέδου ποδοσφαίρου στην Πορτογαλία.

 Στη διοργάνωση συμμετείχαν 18 ομάδες με την Ρίο Άβε ΦΚ να κερδίζει το πρωτάθλημα και μαζί με τις Βιτόρια Σετούμπαλ και ΣΚ Εσπίνιο να προβιβάζονται στην Πριμέιρα Λίγκα. Οι ΚΝ Νασιονάλ, ΦΚ Φαμαλισάο και ΑΝ Οβαρένσε υποβιβάστηκαν στη Σεγκούντα Ντιβιζάο. Η τελική βαθμολογία του πρωταθλήματος ήταν: Portugal 1995/96 - RSSSF (Paulo Claro) Portuguese II Liga 1995/1996 - footballzz.co.uk
Κρόνατ

Το κρόνατ (φωνητική μεταγραφή του αγγλικού cronut) είναι αρτοσκεύασμα, το οποίο μοιάζει με ντόνατ. Παρασκευάζεται από ζύμη τύπου κρουασάν, γεμισμένη με αρωματισμένη κρέμα και τηγανισμένη σε σταφυλέλαιο. Το κρόνατ δημιουργήθηκε και έγινε εμπορικό σήμα το 2013 από τον Γάλλο σεφ ζαχαροπλαστικής Ντομινίκ Ανσέλ.

 Το 2013, ο Γάλλος ιδιοκτήτης αρτοποιείου Ντομινίκ Ανσέλ, δημιούργησε τη ζύμη από ζύμη παρόμοια με αυτή ενός κρουασάν (ένα αρτοσκεύασμα που γνώριζε περισσότερο) με αρωματισμένη κρέμα στο εσωτερικό. Ο Ανσέλ χρειάστηκε δύο μήνες για να τελειοποιήσει τη συνταγή.Ο Ανσέλ παρουσίασε το Cronut στις 10 Μαΐου 2013, στο Dominique Ansel Bakery στη γειτονιά Σόχο της Νέας Υόρκης. Εκείνο το βράδυ, ένας blogger από την Grub Street, το διαδικτυακό blog εστιατορίου από το περιοδικό New York, έκανε αναφορά για το νέο αρτοσκεύασμα. Η ανάρτηση είχε ως αποτέλεσμα μεγάλο ενδιαφέρον και κυκλοφορία στο διαδίκτυο και μέχρι την τρίτη μέρα, μια σειρά άνω των 100 ατόμων είχε σχηματιστεί έξω από το κατάστημα για να το αγοράσει.Εντός εννέα ημερών από την εισαγωγή της ζύμης, ο Ανσέλ υπέβαλε αίτηση για εμπορικό σήμα για το όνομα «Cronut» στο Γραφείο Ευρεσιτεχνιών και Εμπορικών Σημάτων των Ηνωμένων Πολιτειών, η οποία εγκρίθηκε. Μετά την κυκλοφορία του cronut, παρόμοια προϊόντα έχουν εμφανιστεί σε όλο τον κόσμο, συμπεριλαμβανομένων ορισμένων με διαφορετικά ονόματα όπως το Kelownut, Doughssant, Crullant, zonut και άλλα.Ο Ντομινίκ Ανσέλ κυκλοφόρησε μια συνταγή για σπιτικά κρόνατ στο βιβλίο μαγειρικής του, Dominique Ansel: The Secret Recipes, το 2015, για να επιχειρήσουν οι αρτοποιοί να το παρασκευάσουν στο σπίτι τους. Όπως το αυθεντικό αρτοσκεύασμα που παρασκευάζεται στα αρτοποιεία του Ανσέλ, η διαδικασία διαρκεί τρεις ημέρες. Γράφοντας για το The Village Voice τον Μάιο του 2013, η Τέτζαλ Ράο ανακήρυξε το κρόνατ ως «αριστούργημα» του Ανσέλ. Το Time ονόμασε το κρόνατ μια από τις καλύτερες «εξαιρετικά διασκεδαστικές» εφευρέσεις του 2013. Κατάλογος τηγανητών τροφών από ζυμάρι Κράφιν Γουόνατ Το αρτοποιείο του ενημερώθηκε να σταματήσει να πουλά κρόνατ
Διαδηλώσεις στη Βραζιλία (2013)

Οι διαδηλώσεις στη Βραζιλία τον Ιούνιο του 2013 υπήρξαν μαζικές διαμαρτυρίες σε μεγάλες πόλεις της χώρας, με αφορμή την αύξηση των τιμών των εισιτηρίων στα Μέσα Μαζικής Μεταφοράς, αλλά και με γενικότερα αίτια που αφορούσαν την κοινωνικοοικονομική κατάσταση στη χώρα, το κόστος ζωής και τη διαφθορά. Οι διαδηλώσεις ξεκίνησαν από το Σάο Πάολο στις αρχές Ιουνίου. Απέκτησαν αμέσως μεγάλη δημοσιότητα παγκοσμίως, καθώς συνέπεσαν με την έναρξη του Κυπέλλου Συνομοσπονδιών εκείνης της χρονιάς, που πραγματοποιούταν εκείνη την περίοδο στη χώρα, έναν χρόνο πριν από την έναρξη του Παγκοσμίου Κυπέλλου Ποδοσφαίρου του 2014.

 Κύριος διοργανωτής των διαδηλώσεων υπήρξε το κίνημα Movimento Passe Livre, που ζητούσε την υιοθέτηση ελεύθερων κομίστρων στα Μέσα Μαζικής Μεταφοράς. Οι διαμαρτυρίες έλαβαν αμέσως μαζική υποστήριξη, χάρη και στη συμβολή των μέσων κοινωνικής δικτύωσης. Οι διαδηλώσεις επεκτάθηκαν από το Σάο Πάολο σε πάνω από 100 πόλεις της χώρας, ενώ διαμαρτυρίες πραγματοποιήθηκαν από Βραζιλιάνους και στο εξωτερικό. Υπολογίζεται πως πάνω από 2 εκατομμύρια άνθρωποι έλαβαν μέρος στις διαδηλώσεις. Η αντίδραση της Ομοσπονδιακής Κυβέρνησης της Βραζιλίας, η οποία είδε τη συγκυρία της έναρξης των διαδηλώσεων με την διεξαγωγή του Κυπέλλου Συνομοσπονδιών ως αρνητική προβολή της χώρας στον κόσμο, υπήρξε δυναμική. Εκατοντάδες συλλήψεις πραγματοποιήθηκαν από τις Αρχές ενώ κατά την διάρκεια των διαδηλώσεων καταγράφηκαν περιπτώσεις αστυνομικής βίας, που οδήγησε σε νέες μεγαλύτερες διαμαρτυρίες. Κατά τις διαδηλώσεις πάνω από 10 άτομα έχασαν τη ζωή τους, σε περιστατικά βίας, ενώ υπήρξαν εκατοντάδες τραυματίες. Ο κύριος και δυναμικότερος όγκος των διαδηλώσεων πραγματοποιήθηκε τον μήνα Ιούνιο. Μέχρι τα μέσα του Ιουνίου οι διαδηλώσεις είχαν μετατραπεί στις πιο μαζικές διαμαρτυρίες στη χώρα από την περίοδο του 1992, όταν είχαν πραγματοποιηθεί μαζικές διαδηλώσεις κατά του προέδρου Φερνάντο Κολόρ ντε Μέλο. Οι διαμαρτυρίες συνεχίστηκαν καθ΄ όλη τη διάρκεια του έτους, μετατοπίζοντας ωστόσο το βάρος σε πιο κοινωνικά και οικονομικά προβλήματα, με αφορμή την προετοιμασία και τη διοργάνωση του Παγκοσμίου Κυπέλλου του 2014, οδηγώντας τελικά στις διαδηλώσεις εναντίον του Μουντιάλ που πραγματοποιήθηκαν το 2014. Διαδηλώσεις στη Βραζιλία (2014) Κύπελλο Συνομοσπονδιών FIFA 2013 Winters, Matthew S.; Weitz-Shapiro, Rebecca (2014). «Partisan Protesters and Nonpartisan Protests in Brazil». Journal of Politics in Latin America 6 (1): 137–150. http://journals.sub.uni-hamburg.de/giga/jpla/article/view/733/731. «Brazilians protest against FIFA world cup, 2014». AIT television, Nigeria. Αρχειοθετήθηκε από το πρωτότυπο στις 13 Ιουλίου 2014. Ανακτήθηκε στις 18 Ιουνίου 2014. A 360º Virtual Tour during protests at Sao Jose do Rio Preto Streets Brazil Protests - A rough guide (Blog)Οι διαδηλώσεις στη Βραζιλία 2013 (Slideshare Presentation)
Εσκίσεχιρσπορ

Η Εσκίσεχιρσπορ (τουρκικά: Eskişehirspor) είναι ποδοσφαιρικός σύλλογος της Τουρκίας η οποία συνήθως παίζει στη διοργάνωση Σούπερ Λίγκ της χώρας αυτής. Ιδρύθηκε το 1965 και η έδρα της είναι το Εσκισεχίρ Ατατούρκ Στάντιουμ με χωρητικότητα 18.495 θέσεων. Τη σεζόν 2009-10 τερμάτισε στην 7η θέση με 51 βαθμούς. Εχει τα ψευδώνυμα Τα Κόκκινα Φώτα και Οι Αστέρες της Ανατολής.

 Η Εσκισεχίρσπορ ενώθηκε με την Ιντμάν Γιουρντού, τη Γκέντσλικ και τη Γιλντίζτεπε και άρχισε από τη Δεύτερη Κατηγορία την σεζόν 1966-1967. Την επόμενη χρονιά προβιβάστηκε στην τότε Λίγκ 1 (1. Lig) και από τότε θεωρείται ως ένα από τα πιο ιστορικά σωματεία της Τουρκίας. Γι αυτό και αποκαλούνται Τα Αστέρια της Ανατολής. Παρέμεινε στην Πρώτη Κατηγορία από το 1967 μέχρι το 1975. Επίσης κατέκτησε το Κύπελλο της Τουρκίας την περίοδο 1969-1970, όταν νίκησε την Μπούρσασπορ με 4-3. Την επόμενη χρονιά (1971) κατέκτησε το "Προεδρικό Κύπελλο" (Cumhurbaşkanlıği Kupası), όπως ονομαζόταν τότε το Σούπερ Καπ, που διεξάγεται κάθε χρόνο μεταξύ Πρωταθλητή και Κυπελλούχου της προηγούμενης σεζόν. Δεν έχει εμφανιστεί πολλές φορές στην Ευρώπη. Η μεγαλύτερη της επιτυχία σημειώθηκε το 1970, όταν τερμάτισε δεύτερη στη Λιγκ 1 κερδίζοντας την έξοδό της στο Κύπελλο ΟΥΕΦΑ, όπου απέκλεισε στον πρώτο γύρο την Σεβίλλη με συνολικό σκορ 3-2 (ήττα 0-1 εκτός, νίκη 3-1 εντός), για να αποκλειστεί στη συνέχεια από την ολλανδική Τβέντε. Το 2008 νίκησε στα πλέι-οφ και προβιβάστηκε στη Σούπερ Λιγκ. Την επόμενη χρονιά τερμάτισε στη 10η θέση με 49 βαθμούς, ενώ το 2010 κατέλαβε με 54 βαθμούς την 7η θέση, χάνοντας για μία θέση την 6η που οδηγούσε στο Γιουρόπα Λιγκ. Επίσημος ιστότοπος
Στάδιο Μονουμεντάλ

Το Στάδιο Μονουμεντάλ (ισπανικά: Estadio Monumental Antonio Vespucio Liberti) είναι ένα στάδιο στο Μπουένος Άιρες στην Αργεντινή και είναι έδρα της Ρίβερ Πλέιτ και της Εθνικής Αργεντινής. Είναι το μεγαλύτερο γήπεδο ποδοσφαίρου στην Αργεντινή, με χωρητικότητα 70.054 θεατών και διαθέτει πλήρη υποδομή για αγώνες στίβου.

 Το Στάδιο Μονουμεντάλ άρχιζε να χτίζεται από το 1936 έως το 1938. Το γήπεδο εγκαινιάστηκε την Τετάρτη 25 Μαΐου 1938. Στον πρώτο αγώνα του γηπέδου, 68.000 φίλαθλοι ήταν παρόντες στο νέο γήπεδο για να παρακολουθήσουν τη Ρίβερ Πλέιτ να κερδίζει με σκορ 3-1 την Πενιαρόλ. Το στάδιο ανακαινίστηκε για να φιλοξενήσει τον τελικό του Μουντιάλ του 1978. Επίσης, έχει φιλοξενήσει τέσσερις τελικούς Κόπα Αμέρικα, με πιο πρόσφατο τον τελικό του 2011.
Βυζαντινός πίνακας κλασμάτων

Ο βυζαντινός πίνακας κλασμάτων είναι αρχαιολογικό εύρημα ελληνικής γραφής αριθμητικού περιεχομένου για σχολική χρήση. Αγοράστηκε το 1913 στην Αίγυπτο από τον Φλίντερς Πέτρι όταν διεύθυνε τις αρχαιολογικές ανασκαφές στην πυραμίδα του Σέσωστρι Β', νότια του Φαγιούμ, και φιλοξενείται σήμερα στο Κολλέγιο του Πανεπιστημίου του Λονδίνου.

 Πρόκειται για το εξώφυλλο πολύπτυχου πινακίδων μαθητικού τετραδίου διαστάσεων 26 x 12 εκατοστών. Στην κοίλη επιφάνεια είναι γραμμένοι με μελάνη δύο πίνακες αριθμητικής για τον πολλαπλασιασμό κλασμάτων 1/15ου και 1/16ου. Το αριθμητικό αυτό σύστημα έβρισκε εφαρμογή στην Αίγυπτο μέχρι τους χριστιανικούς χρόνους και συνεχίστηκε να εφαρμόζεται και στους μοντέρνους Κόπτες. Οι σελίδες φέρουν τρεις οπές στην αριστερή πλευρά, για να συνδέονται. Η εξωτερική πλευρά του εξώφυλλου φέρει χαραγμένη την επιγραφή «ΦΟΙΒΑΜΝ ΔΑVΕΙΤ», το οποίο ίσως να ήταν το όνομα και πατρώνυμο του μαθητή κατόχου του. Φλάιντερς Πέτρι (1853-1942), British School of Archaeology in Egypt (1914). Ancient Egypt, Τόμος: 1914-17. Λονδίνο, Νέα Υόρκη: MacMillan. σελίδες 54. Ανακτήθηκε στις 1 Αυγούστου 2011.
Βελγικές ομοσπονδιακές εκλογές (2014)

Στο Βέλγιο διεξήχθησαν ομοσπονδιακές εκλογές στις 25 Μαΐου 2014. Εξελέγησαν όλα τα 150 μέλη της Αίθουσας των Αντιπροσώπων, ενώ δεν έγιναν πλέον άμεσες εκλογές για την ανάδειξη των μελών της Γερουσίας έπειτα από την 6η συνταγματική αναθεώρηση του 2011–2012. Παράλληλα, η θητεία του κοινοβουλίου παρατάθηκε από τα 4 στα 5 χρόνια. Ήταν οι πρώτες εκλογές επί του βασιλέα Φιλίππου.Την ίδια ημέρα έγιναν και περιφερειακές εκλογές και Ευρωεκλογές.

 Ως μέρος των μεταρρυθμίσεων που υιοθετήθηκαν στις 19 Δεκεμβρίου 2013, η ημερομηνία των εκλογών θα συμπίπτει πάντοτε με εκείνη των ευρωεκλογών. Στις 24 Μαΐου, μία ημέρα πριν τη διεξαγωγή των εκλογών, σημειώθηκε επίθεση με πυροβολισμούς στο Βελγικό Εβραϊκό Μουσείο στις Βρυξέλλες, με απολογισμό 3 νεκρούς. Ο αυτοαποκαλούμενος αντισιωνιστής βουλευτής Λοράν Λουί υποδήλωσε ότι η επίθεση μπορούσε να είναι μια εσφαλμένη επιχείρηση, επιζητώντας να πλήξει τον ίδιο και το κόμμα του (Debout les Belges, ή "Ξυπνήστε, Βέλγοι"). Στην πλευρά των Φλαμανδών το Vlaams Belang και το LDD υπέστησαν μεγάλες απώλειες. Αντίθετα, το N-VA αύξησε τη θέση του ως το μεγαλύτερο κόμμα στο κοινοβούλιο. Τα CD&V, Open Vld και Groen πήγαν σχετικά καλά, ενώ ελαφρές απώλειες σημείωσε το sp.a. Στην γαλλόφωνη πλευρά, τα PS, cdH και Ecolo υπέστησαν απώλειες, ενώ το MR τα πήγε καλά, όπως και τα νέα κόμματα PTB-GO! και FDF. Στις 27 Μαΐου ο βασιλιάς Φίλιππος έδωσε εντολή σχηματισμού κυβέρνησης συνασπισμού στον Μπαρτ ντε Βεβέρ (N-VA).Έπειτα από πεντάμηνες διαβουλεύσεις, συμφωνήθηκε στις 7 Οκτωβρίου ο σχηματισμός τετρακομματικού συνασπισμού (με συμμετοχή των CD&V, Open Vld, MR και N-VA) με πρωθυπουργό το Σαρλ Μισέλ. Για πρώτη φορά οι σοσιαλιστές δεν μετέχουν στην κυβέρνηση έπειτα από 26 χρόνια. Ο Μισέλ έγινε ο νεότερος σε ηλικία πρωθυπουργός του Βελγίου. 2014 elections, belgium.be
Κώστας Λούδης

Ο Κώστας Λούδης είναι Έλληνας παλαίμαχος διεθνής αθλητής της υδατοσφαίρισης και νυν προπονητής του Γ.Σ. Περιστερίου. Γεννήθηκε στις 24 Μαρτίου 1969 στη Θεσσαλονίκη, έχει ύψος 1,83 μ., βάρος 88 κ. και υπήρξε για πολλά έτη διεθνής και αρχηγός της Εθνικής Ελλάδας. Αγωνιζόταν στη θέση του αμυντικού.

 Ο Κώστας Λούδης ξεκίνησε την καριέρα του στον ΠΑΟΚ και στη συνέχεια αγωνίστηκε στον Ολυμπιακό Πειραιά, με τον οποίο κατέκτησε πολλούς ελληνικούς τίτλους και στον Παναθηναϊκό, πριν έρθει στον Πανιώνιο το 2002, έπειτα από μεγάλη πίεση του προέδρου της ομάδας Ιορδάνη Αποστολίδη. Φέρνει στο σύλλογο της Νέας Σμύρνης και τον Ελληνορουμάνο διεθνή Πέτρε Σάντα και μαζί συμβάλλανε στην ανοδική πορεία της ομάδας και στην καθιέρωσή της μεταξύ των κορυφαίων σωματείων του ελληνικού πόλο, με διακρίσεις και στην Ευρώπη. Το 2007 από την πισίνα μεταπήδησε στον πάγκο του συλλόγου, συνεχίζοντας από άλλο πόστο την προσφορά του στον Πανιώνιο. Μέσα σε δύο χρόνια προωθώντας νέα παιδιά από τις υποδομές και με έμπειρους παίκτες αποκλειστικά Έλληνες έφερε το σύλλογο στη δυάδα του ελληνικού πόλο μαζί με τον Ολυμπιακό, αν και διαχειρίζεται ένα μπάτζετ τέσσερις φορές μικρότερο από την ομάδα του Πειραιά. Το 2009 αποτελεί την κορυφαία στιγμή της προπονητικής του καριέρας, αφού ο Πανιώνιος έφτασε στον τελικό του Λεν Τρόφι αποκλείοντας κορυφαίες ευρωπαϊκές ομάδες, όπως η Μπαρτσελόνα και η ιταλική Ποζίλιπο. Είναι αξιωματικός του Λιμενικού Σώματος, είναι παντρεμένος και έχει δύο κόρες, την Αναστασία και την Ευαγγελία. Το 2010 στις 16 Οκτωβρίου έγινε προπονητής της ανδρικής ομάδας του Νηρέα Λαμίας. Τον Αύγουστο του 2013 ανέλαβε προπονητής στον Παναθηναϊκό. Τον Αύγουστο του 2015 ανέλαβε προπονητής στον Ναυτικό Όμιλο Βουλιαγμένης ως το 2018. Το 2018 ανέλαβε προπονητής στο Περιστέρι. Ως υδατοσφαιριστής: ΠΑΟΚ Ολυμπιακός Πειραιά: Παναθηναϊκός Πανιώνιος: 2002 έως 2007Ως προπονητής Πανιώνιος: 2007 έως 2009 ΑΟΠΦ: 2011 έως 2013 Παναθηναϊκός: 2013 έως 2015 Ναυτικός Όμιλος Βουλιαγμένης: 2015 έως 2018 Γ.Σ.Περιστέρι 2018 έως σήμερα Ολυμπιάδες: 1992 (10ος), 1996 (6ος), 2000 (10ος), 2004 (4ος). Μεσογειακοί Αγώνες: 1991 (χάλκινο μετάλλιο) 1993 (χάλκινο μετάλλιο) Παγκόσμιο πρωτάθλημα: 2003 (4η θέση) Κύπελλο Κυπελλούχων: 1997 Πρωταθλήματα Ελλάδος (4): 1992, 1993, 1995, 1996. Κύπελλα Ελλάδος (4): 1992, 1993, 1997, 1998. Ι. Τζούστας, «Ωραίος (και) ως Έλληνας ο Πανιώνιος, εφ. Το Βήμα (Κυριακή, 29 Μαρτίου 2009). Αχιλλέας Κώτσογλου, εφ. Πανιώνιος Κόσμος φ. 15 (4-4-2009), σελ. 8-9. https://web.archive.org/web/20090903071058/http://www.sport.gr/default.asp?pid=97&sid=2&cid=82&scid=930&personID=2170 https://web.archive.org/web/20090330120148/http://www.tovima.gr/default.asp?pid=2&ct=5&artid=261482 http://www.olympionikes.gr/site/index.php?option=com_content&task=view&id=114&Itemid=31
Πτηνοτροφία

Η πτηνοτροφία είναι κλάδος της κτηνοτροφίας και που αφορά την εκτροφή και εκμετάλλευση πτηνών ιδίως ως οικονομική δραστηριότητα Είναι η πρακτική της διατήρησης των πτηνών (ανήκουν στην ομοταξία Πτηνά) σε αιχμαλωσία χρησιμοποιώντας ελεγχόμενες συνθήκες (κράτηση σε κλουβί). Διεξάγεται για λόγους κέρδους, χόμπι, έρευνας ή διατήρησης του είδους. Άλλοι κλάδοι της πτηνοτροφίας είναι η ορνιθοτροφία η οποία είναι η οικονομική δραστηριότητα εκμετάλλευσης πουλερικών , η πρακτική της διατήρησης και αναπαραγωγής άγριων πτηνών σε αιχμαλωσία, η εκτροφή οδικών πτηνών κτλ. Η πτηνοτροφία και κυρίως αυτή που αφορά την εκτροφή αγρίων πτηνών για οικολογικούς λόγους , επικεντρώνονται όχι μόνο στην ανάπτυξη και αναπαραγωγή των πουλιών, αλλά και στη διατήρηση των ενδιαιτημάτων των πουλιών. Επίσης επικεντρώνεται και με εκστρατείες ευαισθητοποίησης του κοινού.

 Οι δημοσιεύσεις για την πτηνοτροφία περιλαμβάνουν: βιβλία που αναφέρουν ή περιγράφουν είδη, όπως κατοικίδια ζώα. βιβλία για την αναπαραγωγή βιβλία εισαγωγής στο θέμα.Υπάρχουν περιοδικά, είτε εξειδικευμένα για συγκεκριμένο είδος πτηνών ή πιο γενικά για όλα τα πτηνά. Περιγράφουν άρθρα σχετικά με την αναπαραγωγή, τη φροντίδα, τη συντροφικότητα, τη επιλογή του πουλιού και τις επιδράσεις στην υγεία. Υπάρχουν πτηνοτροφικές κοινωνίες σε όλο τον κόσμο, κυρίως στην Ευρώπη, την Αυστραλία και τις Ηνωμένες Πολιτείες, όπου οι άνθρωποι τείνουν να έχουν μεγαλύτερο εισόδημα και περισσότερο ελεύθερο χρόνο για επένδυση σε διάφορους σκοπούς. Στο Ηνωμένο Βασίλειο η πτηνοτροφική εταιρεία ιδρύθηκε το 1894 και το πρωτάθλημα Ξένων Πουλιών ξεκίνησε το 1932.Η παλαιότερη πτηνοτροφική εταιρεία των Ηνωμένων Πολιτειών είναι η Πτηνοτροφική Εταιρεία της Αμερικής (ΠΕΑ), η οποία ιδρύθηκε το 1927. Η ΠΕΑ δημοσιεύει ένα δίμηνο περιοδικό. Η ΠΕΑ είναι μια μη κερδοσκοπική οργάνωση που επικεντρώνεται στην εκτροφή, διατήρηση, αποκατάσταση και εκπαίδευση. Η πρώτη πτηνοτροφική εταιρεία στην Αυστραλία είναι η Πτηνοτροφική Εταιρεία της Νότιας Αυστραλίας το 1928. Η Πτηνοτροφική Εταιρεία της Νότιας Αυστραλίας (ιδρύθηκε το 1928) εκδίδει ένα μηνιαίο περιοδικό.
Οικονομία της Βοσνίας και Ερζεγοβίνης

Η οικονομία της Βοσνίας και Ερζεγοβίνης είναι μεταβατική οικονομία με περιορισμένες μεταρρυθμίσεις για τη μετατροπή της σε οικονομία της αγοράς. Η Βοσνία και Ερζεγοβίνη κήρυξε την ανεξαρτησία της από τη σοσιαλιστική Γιουγκοσλαβία στις 1 Μαρτίου 1992.

 Η Βοσνία-Ερζεγοβίνη είναι μια χώρα ανώτερου μεσαίου εισοδήματος η οποία έχει καταφέρει πολλά από τα μέσα της δεκαετίας του 1990. Σήμερα είναι ενδεχόμενο υποψήφιο κράτος μέλος της ΕΕ και κινείται σε ένα νέο αναπτυξιακό μοντέλο εντός μιας περιόδου αργής ανάπτυξης και παγκόσμιας οικονομικής κρίσης. Η οικονομία της Βοσνίας-Ερζεγοβίνης είναι μικρή και ανοικτή. Το ΑΕΠ της Βοσνίας κυριαρχείται από τον τομέα των υπηρεσιών, ο οποίος απέδιδε το 55% του ακαθάριστου εγχώριου προϊόντος (ΑΕΠ) της Βοσνίας το 2016. Στη χώρα υπάρχει μέτρια ανάπτυξη του βιομηχανικού και μεταποιητικού τομέα. Ο βιομηχανικός τομέας αποδίδει το 23% του ΑΕΠ της χώρας και ο μεταποιητικός τομέας αποδίδει το 12% του ΑΕΠ της χώρας. Η γεωργία αποδίδει περίπου το 6% του ΑΕΠ.Η κύρια οικονομική πρόκληση για τη Βοσνία και Ερζεγοβίνη είναι η ανισορροπία του οικονομικού μοντέλου της: οι δημόσιες πολιτικές και τα κίνητρα στρέφονται προς τον δημόσιο και όχι προς τον ιδιωτικό τομέα, ενώ επίσης στρέφονται στην κατανάλωση και όχι προς τις επενδύσεις και στις εισαγωγές αντί για τις εξαγωγές. Η χώρα πρέπει να μεταβάλλει το επιχειρηματικό περιβάλλον που είναι ευνοϊκό για τις ιδιωτικές επενδύσεις. Η χώρα αντιμετωπίζει το πρόβλημα της ανασυγκρότησης μιας χώρας η οποία επλήγη από μια πολεμική σύγκρουση. Επίσης πρέπει να εισάγει μεταρρυθμίσεις απελευθέρωσης της αγοράς. Το μετατρέψιμο μάρκο εισήχθη ως νόμισμα της Βοσνίας το 1998. Είναι προσδεδεμένο με το ευρώ. Η εμπιστοσύνη στο νόμισμα και τον τραπεζικό τομέα έχει αυξηθεί. Οι διαδικασίες ιδιωτικοποίησης προχωρούν με αργό ρυθμό και οι τοπικές αρχές δεν εμπιστεύονται εύκολα τους εθνικούς θεσμούς. Η μεταρρύθμιση στο τραπεζικό τομέα επιταχύνθηκε το 2001, καθώς ξένες τράπεζες, κυρίως από τη Δυτική Ευρώπη, ελέγχουν το μεγαλύτερο μέρος του τραπεζικού τομέα. Το μεγάλο έλλειμμα τρεχουσών συναλλαγών και το πολύ υψηλό ποσοστό ανεργίας είναι τα σοβαρότερα οικονομικά προβλήματα. Η χώρα λαμβάνει σημαντικά ποσά διεθνούς ανθρωπιστικής βοήθειας και λαμβάνει σημαντική χρηματοδότηση για την ανασυγκρότηση της. Ωστόσο θα πρέπει να προετοιμαστεί για μια εποχή φθίνουσας βοήθειας. Η Πρεσβεία των ΗΠΑ στο Σαράγεβο προετοιμάζει τον Εμπορικό Οδηγό της Χώρας κάθε χρόνο. Είναι μια ετήσια αναφορά η οποία δίνει μια πλήρη πληροφόρηση για το οικονομικό και εμπορικό περιβάλλον της Βοσνίας-Ερζεγοβίνης, κάνοντας οικονομική, πολιτική και αγοραστική ανάλυση.
Νομός Δωδεκανήσου

Ο Νομός Δωδεκανήσου ήταν ένας από τους 51 νομούς της Ελλάδας και ανήκει στην περιφέρεια του Νοτίου Αιγαίου (Περιφερειακή Ενότητα Ρόδου). Ήταν νησιωτικός νομός και περιλαμβάνει τα νησιά του συμπλέγματος των Δωδεκανήσων. Βρισκόταν στο νοτιοανατολικό άκρο της Ελλάδας, κοντά στα δυτικά παράλια της Τουρκίας και ήταν ένας από τους ακριτικούς νομούς της χώρας.

 Τα Δωδεκάνησα ενσωματώθηκαν με την Ελλάδα το 1947 και ήταν η τελευταία περιοχή που ενσωματώθηκε στο τότε Βασίλειο της Ελλάδας, αρχικά με καθεστώς αυτονομίας ως Γενική Διοίκηση Δωδεκανήσου. Η επίσημη τελετή της ενσωμάτωσης έγινε στις 7 Μαρτίου του 1948. Το 1955 η Δωδεκάνησος έγινε επισήμως νομός με πρωτεύουσα της νομαρχίας την Πόλη της Ρόδου. Η Νομαρχία είναι το πιο διάσημο αξιοθέατο της Ρόδου, η οποία σχεδιάστηκε από τον Φλορεστάνο Ντε Φάουστο κατά την 1η ιταλική περίοδο. Αποτέλεσε νομός της Ελλάδας από το 1955 έως το 2010, χωρίς να υπάρξει ποτέ ουδεμία μεταβολή στην έκταση του νομού, ενώ καταργήθηκε οριστικά ο νομός με το Σχέδιο Καλλικράτης το 2011 και αποσπάστηκε σε τέσσερις περιφερειακές ενότητες, Καλύμνου, Καρπάθου, Κω και Ρόδου. Από το 1999 έως το 2010 ο νομός αποτελείτο από 25 δήμους και 2 ανεξάρτητες κοινότητες. Οι δήμοι/κοινότητες του νομού Δωδεκανήσου και ο πληθυσμός τους σύμφωνα με την απογραφή πληθυσμού Ελλάδας του 2001. Για πλήρη κατάλογο των πόλεων και οικισμών του νομού, δείτε επίσης Διοικητική διαίρεση νομού Δωδεκανήσου. Για τα στοιχεία της σημερινής Περιφερειακής Ενότητας Ρόδου, με βάση την Απογραφή πληθυσμού της Ελλάδας του 2011, δείτε το Διοικητική διαίρεση Περιφερειακής Ενότητας Ρόδου.
Γενική Συνέλευση του Ιλινόι

Η Γενική Συνέλευση του Ιλινόι είναι το πολιτειακό νομοθετικό σώμα της πολιτείας του Ιλινόι των ΗΠΑ και περιλαμβάνει την Βουλή των Αντιπροσώπων του Ιλινόι και την Γερουσία του Ιλινόι. Η Γενική Συνέλευση δημιουργήθηκε από το πρώτο πολιτειακό σύνταγμα που υιοθετήθηκε το 1818. Η Γερουσία έχει 59 μέλη ενώ η Βουλή έχει 118. Μια περιφέρεια της Γερουσίας δημιουργείται με τον συνδυασμό δύο περιφεειών της Βουλής. Η τρέχουσα Γενική Συνέλευση είναι η 97η του Ιλινόι. Η Γενική Συνέλευση συνέρχεται στο Πολιτειακό Καπιτώλιο του Ιλινόι στο Σπρίγνκφιλντ.

 Όλα τα μέλη της Βουλής των Αντιπροσώπων εκλέγονται για μια διετή θητεία χωρίς όρια θητείας. Ο κύκλος θητειών της Γερουσίας είναι κλιμακωτός. Για να αποφευχθούν πλήρεις ανατροπές στη σύνθεση της γερουσία (παρεκτός μετά από μια παρεμβαλλόμενη Απογραφή), δεν εκλέγουν γερουσιαστές όλες οι περιφέρειες ταυτόχρονα. Κάθε περιφέρεια της Γερουσίας εκλέγει τα μέλη της για αν υπηρετήσουν δύο τετραετείς θητείες και μία μονοετή θητεία ανά δεκαετία. Η τοποθέτηση της διετούς θητείας στην δεκαετία διαφέρει από περιφέρεια σε περιφέρεια, με τις θητείες κάθε περιφέρειας να ορίζονται ως 2-4-4, 4-2-4, ή 4-4-2. Παρόμοια με τη Βουλή, οι Γερουσιαστές εκλέγονται επίσης χωρίς όρια θητείας. Οι αξιωματούχοι κάθε σώματος της Γενικής Συνέλευσης εκλέγονται στην έναρξη κάθε άρτιου έτους. Οι Αντιπρόσωποι της Βουλής εκλέγουν από τα μέλη της έναν μιλητή και έναν προσωρινό Ομιλητή, τυπικά προερχόμενους από το πλειοψηφικό κόμμα του σώματος. Ο Πολιτειακός Γραμματέας του Ιλινόι συγκαλεί και επιβλέπει την εναρκτήρια συνεδρίαση της Βουλής και την ψηφοφορία για την επιλογή της ηγεσίας. Παρομοίως, οι γερουσιαστές εκλέγουν από το σώμα έναν Πρόεδρο της Γερουσίας, συγκεκλημένοι και υπό την επίβλεψη του κυβερνήτη. Από την υιοθέτηση του τρέχοντος Συντάγματος του Ιλινόι το 1970, ο Αναπληρωτής Κυβερνήτης του Ιλινόι δεν υπηρετεί σε καμία νομοεθτική θέση ως Πρόεδρος της Γερουσίας, και οι εξουσίες του αξιώματος του μεταφέρθηκαν σε άλλα αξιώματα. Τα μέλη της Γενικής Συνέλευσης δεν μπορούν να φέρουν άλλα δημόσια αξιώματα ή να διοριστούν σε αξίωμα από τον κυβερνήτη, και οι μισθοί τους δεν μπορούν να αυξηθούν κατά την διάρκεια της θητείας τους. Η Γενική Συνέλευση έχει την εξουσία να υπερβεί βέτο των κυβερνητών μέσω μιας πλειοψηφίας τριών τετάρτων σε κάθε σώμα. Ο κυβερνήτης έχει διαφορετικά είδη βέτο όπως ένα πλήρες βέτο και ένα βέτο ελάττωσης. Αν ο κυβερνήτης αποφασίσει ότι το νομοσχέδιο χρειάζεται αλλαγές, θα ζητήσει βέτο τροποποίησης. Illinois General Assembly Πρότυπο:Ballotpedia
Ημέρα Ανεξαρτησίας της Κύπρου

Στην Κύπρο, η Ημέρα Ανεξαρτησίας εορτάζεται την 1η Οκτωβρίου. Κανονικά η Κύπρος απέκτησε την Ανεξαρτησία της στις 16 Αυγούστου και η 1η Οκτωβρίου ορίστηκε αργότερα για να εορτάζεται η Ανεξαρτησία. Η επέτειος εορτάζεται με ειδικές εορτές στα σχολεία και μια μεγάλη στρατιωτική παρέλαση στη Λευκωσία.

 Την 1η Απριλίου 1955 Έλληνες από την Κύπρο και την Ελλάδα ξεκίνησαν επισήμως απελευθερωτικό αγώνα (οργάνωση ΕΟΚΑ) έναντι των Βρετανών με σκοπό την ένωση με την Ελλάδα. Ο αγώνας τερματίστηκε το 1959, οπότε έγιναν οι συμφωνίες Ζυρίχης-Λονδίνου. Τη νύχτα της 15ης προς την 16η Αυγούστου του 1960, στις 2 μετά τα μεσάνυχτα στη Λευκωσία, ο κυβερνήτης της Κύπρου Χιου Φουτ διάβασε στην αίθουσα του Μεταβατικού Υπουργικού Συμβουλίου (που αργότερα έγινε Μέγαρο της Βουλής των Αντιπροσώπων) την προκήρυξη της βασίλισσας της Μεγάλης Βρετανίας, με την οποία ανακοίνωσε την εγκατάλειψη της αγγλικής κυριαρχίας στην Κύπρο, στη βάση των Συμφωνιών Ζυρίχης-Λονδίνου. Στη συνέχεια οι γενικοί πρόξενοι της Ελλάδας και της Τουρκίας Γ. Χριστόπουλος και Β. Τουρέλ, ο Αρχιεπίσκοπος Κύπρου Μακάριος Γ΄ και ο αντιπρόεδρος Φαζίλ Κιουτσούκ, έπειτα από σύντομες ομιλίες τους, υπέγραψαν μαζί με τον τελευταίο Άγγλο κυβερνήτη τα κείμενα των συμφωνιών που καθόριζαν τα της ανεξαρτητοποίησης της Κύπρου. Λίγο πριν το μεσημέρι της 16ης Αυγούστου έγινε στο μέγαρο του Κυβερνείου η υποστολή της βρετανικής σημαίας και η έπαρση της κυπριακής. Πριν κλείσουν 24 ώρες από την ανακήρυξη της ανεξαρτησίας της Κύπρου, ο σερ Χιου Φουτ είχε ήδη εγκαταλείψει την Κύπρο. Στις 11 Ιουλίου 1963 το Υπουργικό Συμβούλιο αποφάσισε να θεσπίσει ως επίσημη Ημέρα της Ανεξαρτησίας της Κύπρου την 1η Οκτωβρίου, ώστε η επέτειος να εορτάζεται με όλες τις τιμές και στην παρουσία διεθνών διπλωματικών σωμάτων. Η 16η Αυγούστου συμπεριλαμβάνεται στην περίοδο των καλοκαιρινών διακοπών στη χώρα, περίοδος κατά την οποία οι ξένοι πρέσβεις απουσιάζουν στις χώρες τους.
Επαρχία Μακά

Η Επαρχία Μακά (αραβικά: مكة) είναι η πολυπληθέστερη επαρχία της Σαουδικής Αραβίας με πληθυσμό 5.797.971 κατοίκους και έκταση 164.000 τετραγωνικά χιλιόμετρα. Πρωτεύουσα είναι η Μέκκα και η επαρχία είναι γνωστή κυρίως ότι σ'αυτήν βρίσκεται ο ιερός τόπος των μουσουλμάνων, η Μέκκα.

 Συνορεύει με τις επαρχίες Ασίρ, Τζιζάν και Μπαά στα νότια, με την επαρχία Ριάντ στα ανατολικά και στα βόρεια με την επαρχία Μεδίνα. Έχει 11 κυβερνεία και είναι τα ακόλουθα: Αλ Τζμουμούμ Αλ Καμίλ Αλ Λιτ Αλ Κουνφιντά Ταΐφ Τζέντα Χουλέις Μάκα Αλ Μουκαρραμά Ραμπίγκ Ρανιά Τουρουμπά Πολυμέσα σχετικά με το θέμα Makkah Province στο Wikimedia Commons
Όγκος (μυθολογία)

Ο Όγκος ή Όγκιος στην ελληνική μυθολογία είναι γνωστός ο επώνυμος ήρωας και ηγεμόνας της περιοχής Όγκειον, που βρισκόταν κοντά στην Θέλπουσα. Ο Όγκος αναφέρεται ως γιος του ίδιου του θεού Απόλλωνα. Ο Όγκος εξέτρεφε κοπάδια περίφημων αλόγων, ένα από τα οποία ήταν και ο υπέροχος Αρίων, που είχε γεννηθεί από τη θεά Δήμητρα και τον θεό Ποσειδώνα. Όταν η θεά Δήμητρα περιπλανώμενη έψαχνε τα παιδιά της και για να ξεφύγει από τον Ποσειδώνα, μεταμορφώθηκε σε φοράδα και μπήκε στο κοπάδι του Όγκιου. Τότε και ο Ποσειδώνας μεταμορφώθηκε σε άλογο για να πετύχει τον σκοπό του, από τη συνεύρεση αυτή γεννήθηκε μια κόρη αγνώστου ονόματος και ένα άλογο ο Αρείωνας. Τον Αρείωνα έδωσε έπειτα ο Όγκιος στον Ηρακλή όταν τον ζήτησε για τον πόλεμο που είχε με τους Ηλείους.

 Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969 [...] [25.4] τούτου τὰ πολλὰ ἐς ἔδαφος ἔκειτο ἤδη. μετὰ δὲ Θέλπουσαν ἐπὶ τὸ ἱερὸν τῆς Δήμητρος ὁ Λάδων κάτεισι τὸ ἐν Ὀγκείῳ: καλοῦσι δὲ Ἐρινὺν οἱ Θελπούσιοι τὴν θεόν, ὁμολογεῖ δέ σφισι καὶ Ἀντίμαχος ἐπιστρατείαν Ἀργείων ποιήσας ἐς Θήβας: καί οἱ τὸ ἔπος ἔχει, Δήμητρος τόθι φασὶν Ἐρινύος εἶναι ἔδεθλον. ὁ μὲν δὴ Ὄγκιος Ἀπόλλωνός ἐστι κατὰ τὴν φήμην καὶ ἐν τῇ Θελπουσίᾳ περὶ τὸ χωρίον ἐδυνάστευε τὸ Ὄγκιον, τῇ θεῷ δὲ Ἐρινὺς γέγονεν ἐπίκλησις: [25.5] πλανωμένῃ γὰρ τῇ Δήμητρι, ἡνίκα τὴν παῖδα ἐζήτει, λέγουσιν ἕπεσθαί οἱ τὸν Ποσειδῶνα ἐπιθυμοῦντα αὐτῇ μιχθῆναι, καὶ τὴν μὲν ἐς ἵππον μεταβαλοῦσαν ὁμοῦ ταῖς ἵπποις νέμεσθαι ταῖς Ὀγκίου, Ποσειδῶν δὲ συνίησεν ἀπατώμενος καὶ συγγίνεται τῇ Δήμητρι ἄρσενι ἵππῳ καὶ αὐτὸς εἰκασθείς. [...] Παυσανίου, Αρκαδικά
Καπνιστικές Ομάδες για την Τέχνη και την Εικαστική Συγκρότηση

Οι Καπνιστικές Ομάδες για την Τέχνη και την Εικαστική Συγκρότηση, (Κ.Ο.Τ.Ε.Σ.) (2009), είναι ελληνικό πολιτικό κόμμα. Πρόεδρός του είναι ο Νίκος Λούβρος. Το κόμμα αυτό υπεραμύνεται των δικαιωμάτων των καπνιστών.

 Στις 14 Ιουλίου 2009 κατέθεσε στο Συμβούλιο της Επικρατείας αίτηση ακύρωσης του Νόμου Αβραμόπουλου περί απαγόρευσης του καπνίσματος, μια πράξη που του έδωσε δημοσιότητα.Το κόμμα εμφανίστηκε για πρώτη φορά στις βουλευτικές εκλογές του 2009 με συνδυασμό μόνο στην εκλογική περιφέρεια της Α' Αθήνας. Εντύπωση έκανε στον ελληνικό Τύπο η προβολή του κόμματος από εκπομπή του BBC στην οποία έγινε ειδική αναφορά στο κόμμα ως το πρώτο διεθνώς που υποστηρίζει τα δικαιώματα των καπνιστών. Στις εκλογές έλαβε 1.353 ψήφους, απασχολώντας τα Μ.Μ.Ε. και μετεκλογικά.Ένα χρόνο μετά τις εκλογές, ο Νίκος Λούβρος κλήθηκε ως εκπρόσωπος του κόμματος σε ραδιοφωνική έρευνα με θέμα τα μέτρα της απαγόρευσης του καπνίσματος.Στις βουλευτικές εκλογές 2019 ο Νίκος Λούβρος κατήλθε υποψήφιος με τον ΣΥ.ΡΙΖ.Α..Στις εκλογές του Μαΐου 2023 το κόμμα κατήλθε αυτόνομα συγκεντρώνοντας πανελλαδικά 11.522 ψήφους, ενώ στις εκλογές του Ιουνίου ο Λούβρος δήλωσε πως υποστηρίζει το ΚΚΕ. Οι αφίσες και τα εμβλήματα του κόμματος έκαναν ευρεία χρήση του ακρωνύμιου του κόμματος (Κ.Ο.Τ.Ε.Σ.). Το έμβλημα του κόμματος ήταν εικόνα με τρεις κότες και στην προβολή του χρησιμοποιήθηκε λογοπαίγνιο σχετικό με κότες («και στις βουλευτικές εκλογές ΚΟΤΕΣ τσιμπητό»). Το έμβλημα του κόμματος με τις κότες χρησιμοποιήθηκε αρκετές φορές σε άρθρα που αφορούσαν είτε αποκλειστικά το κόμμα είτε σε άρθρα που αφορούσαν και άλλα μικρότερα κόμματα, ακόμη και μετά τις εκλογές. Το λογοπαίγιο («...τσιμπητό»), έτυχε επίσης σημαντικής προβολής. Σημασία δόθηκε επίσης από τον τύπο στο ότι το όνομα, αλλά και οι σκοποί του κόμματος εκφράζουν πρωτοτυπία, χιούμορ, πλούσια φαντασία, αλλά και ότι έδωσαν (μαζί με άλλα κόμματα με ονόματα «μεταξύ σοβαρού και αστείου») «μια διαφορετική πινελιά στη σοβαροφάνεια του πολιτικού μας συστήματος». Επίσημη ιστοσελίδα
ΦΚ Ζμπρογιόβκα Μπρνο

Η ΦΚ Ζμπρογιόβκα Μπρνο (FC Zbrojovka Brno) είναι ένας επαγγελματικός ποδοσφαιρικός σύλλογος που εδρεύει στην πόλη Μπρνο, της Νότιας Μοραβίας, στην Τσεχία και πήρε το όνομά της από τον Zbrojovka Brno, κατασκευαστή πυροβόλων όπλων.

 Ιδρύθηκε το 1913 ως SK Židenice και ο σύλλογος αργότερα έγινε γνωστός με το σημερινό του όνομα. Η Μπρνο κέρδισε το Τσεχοσλοβακικό Πρωτάθλημα στη σεζόν 1977–78 και τερμάτισε δεύτερη το 1979–80. ΣΚ Ζιντενίτσε (1913–47) Ζμπρογιόβκα Ζιντενίτσε Μπρνο (1947–51) Ζμπρογιόβκα Μπρνο (1951–56) Σπαρτάκ ΖΙΣ Μπρνο (1956–68) Ζμπρογιόβκα Μπρνο (1968–92) Μπόντι Μπρνο (1992–2000) Στάβο Άρτικελ Μπρνο (2000–02) 1. ΦΚ Μπρνο (2002–10) Ζμπρογιόβκα Μπρνο (2010–σήμερα)Το 1962, έγινε συγχώνευση μεταξύ του Ρούντα Χβέζντα Μπρνο (Rudá Hvězda Brno, 1956–62) και της Σπαρτάκ ΖΙΣ Μπρνο ( Spartak ZJŠ Brno). Πρωτάθλημα Τσεχοσλοβακίας : 1977–78 Κύπελλο Τσεχοσλοβακίας : 1959–60 Πολυμέσα σχετικά με το θέμα FC Zbrojovka Brno στο Wikimedia Commons
Έρικα ντε λα Ρόσα

Η Έρικα ντε λα Ρόσα (Erika de la Rosa Castro, 26 Σεπτεμβρίου 1982 -) είναι Μεξικανή ηθοποιός και μοντέλο. Το 2003 έκανε το ντεμπούτο της στην τηλενουβέλα La hija del jardinero. Έγινε ευρέως γνωστή από την συμμετοχή της στην τηλενουβέλα La Patrona. Υπήρξε παντρεμένη με τον Ομάρ Άλβαρες και μαζί έχουν μια κόρη την Άνα Σοφία.

 La hija del jardinero - 2003, ως Κλάρα "Κλαρίτα" La vida es una canción - 2004, ως Ανχέλικα Montecristo - 2006/07, ως Βαλεντίνα Λομπάρδο Μονσεράτ Se busca un hombre - 2007, ως Τάνια Γουίλκινς Lo que callamos las mujeres - 2007 (επεισόδιο: "Secretos de familia") Cambio de vida - 2008, ως Κριστίνα (2 επεισόδια) Deseo prohibido - 2008, ως Μάιτε Γουίλσον Cada quien su santo - 2009 (επεισόδιο: "Desde arriba") Pasión Morena - 2009/10, ως Ισέλα Τεράν ντε Ρέγες Cinco mujeres usando el mismo vestido - 2010 (θεατρική παράσταση) Emperatriz - 2011, ως Ιατ. Χιμένα Καστεγιάνος (γκεστ εμφάνιση) La Patrona - 2013, ως Ιρένε Μοντεμάρ Γκοδίνες ντε Μπελτράν/ντε Βάμπα ¿Qué le dijiste a Dios? - 2013, ως Μαρσέλα (ταινία) El Señor de los Cielos - 2014, ως Έλσα Μαρίν (γκεστ εμφάνιση) Bajo el mismo cielo - 2015/16, ως Φελίσια Μέντες Ριομπουένο Eva la trailera - 2016, ως Μαρλένε Παλάσιος Entre correr y vivir - 2016, ως Ανχελίνα Ντάμι (σειρά) El Beso del Jabali - 2016 (θεατρική παράσταση) Guerra de ídolos - 2017, ως Σέλβα Τρεβίνο ντε Ματαμόρος Caer en tentación - 2017/18, ως Αλίνα ντελ Βιγιάρ Cuna de lobos - 2019 (γκεστ εμφάνιση) Vecinos - 2019, ως Χούλια Σουάρες (σειρά) Médicos, línea de vida - 2019/20, ως Νοσοκόμα Μιρέγια Ναβάρρο Έρικα ντε λα Ρόσα στην IMDb Έρικα ντε λα Ρόσα, επίσημος λογαριασμός στο Twitter.
Αργυρός Βεναλδής

Ο Αργυρός Βεναλδής ή Μπεναλδής ήταν Έλληνας λόγιος του 17ου αιώνα. Τον αναφέρει ο Περραιβός ως έναν του Πειραιά που πήγε στην Πελοπόννησο να προσκυνήσει τον Μοροζίνι. Ήταν καθηγητής στον Πειραιά και ένθερμος οπαδός των Βενετών. Αμείφθηκε με τίτλους και προχειρίστηκε «Ιππέας της Βενετίας και κόμης».

 Κτιτορικό του Μεγάλου Σπηλαίου (1705) Βίοι των οσίων και θεοφόρων πατέρων Συμεών και Θεοδώρου και της οσίας Ευφροσύνης (1706) Δημήτριος Καμπούρογλου (1889–1896). Ιστορία των Αθηναίων : Τουρκοκρατία : Περίοδος πρώτη, 1458-1687, Τόμος Α'. Εν Αθήναις: Εκ του τυπογραφείου Α. Παπαγεωργίου. σελ. 113. Αρχειοθετήθηκε από το πρωτότυπο στις 14 Ιουλίου 2011. Ανακτήθηκε στις 7 Δεκεμβρίου 2010.
Αντίνα Βαλεάν

Η Αντίνα Βαλεάν (γεννημένη στις 16 Φεβρουαρίου 1968) είναι Ρουμάνα πολιτικός που υπηρετεί ως Ευρωπαία Επίτροπος Μεταφορών υπό την ηγεσία της Προέδρου της Ευρωπαϊκής Επιτροπής Ούρσουλα φον ντερ Λάιεν από το 2019. Υπηρέτησε στο παρελθόν ως μέλος του Ευρωπαϊκού Κοινοβουλίου από το 2007 έως το 2019, όπου προήδρευσε της Επιτροπής Βιομηχανίας, Έρευνας και Ενέργειας του Ευρωπαϊκού Κοινοβουλίου το 2019.

 Η Βαλεάν έχει μεταπτυχιακό τίτλο σπουδών στην ευρωπαϊκή ολοκλήρωση και ασφάλεια, μεταπτυχιακές σπουδές στη διαχείριση εθνικής ασφάλειας και άμυνας και πτυχίο στα μαθηματικά. Μέλος του Εθνικού Φιλελεύθερου Κόμματος (PNL), και μέλος του Ευρωπαϊκού Λαϊκού Κόμματος, η Βαλεάν εξελέγη στη Βουλή των Αντιπροσώπων με το ψηφοδέλτιο του κόμματος Δικαιοσύνης και Αλήθειας για την κομητεία Καλαράσι στις εκλογές του 2004. Η Βαλεάν έγινε μέλος του Ευρωπαϊκού Κοινοβουλίου την 1η Ιανουαρίου 2007, με την προσχώρηση της Ρουμανίας στην Ευρωπαϊκή Ένωση. Καθ 'όλη τη διάρκεια της θητείας της στο κοινοβούλιο, υπηρέτησε στην Επιτροπή Βιομηχανίας, Έρευνας και Ενέργειας και το 2019 έγινε πρόεδρος της. Κατά τη διάρκεια της θητείας της στην επιτροπή, ήταν η εισηγήτρια του Κοινοβουλίου για τον Μηχανισμό «Συνδέοντας την Ευρώπη» και τους κανονισμούς περιαγωγής της Ευρωπαϊκής Ένωσης.Από το 2014 έως το 2017, η Βαλεάν ήταν μία από τους Αντιπροέδρους του Ευρωπαϊκού Κοινοβουλίου υπό την ηγεσία του Προέδρου Αντόνιο Ταγιάνι. Υπό αυτήν την ιδιότητα, ήταν υπεύθυνη για την τεχνολογία πληροφοριών και επικοινωνιών (ΤΠΕ). Προήδρευσε επίσης στην Επιτροπή Περιβάλλοντος, Δημόσιας Υγείας και Ασφάλειας των Τροφίμων από το 2017 έως το 2019 και υπηρέτησε στην Επιτροπή Αναφορών από το 2009 έως το 2014. Εκτός από τις αναθέσεις της επιτροπής της, η Βαλεάν ήταν μέρος των αντιπροσωπειών του Κοινοβουλίου στις χώρες της Νοτιοανατολικής Ευρώπης (2007-2009), την Κοινοβουλευτική Συνέλευση Euronest (2009-2014) και τις Ηνωμένες Πολιτείες (από το 2014). Ήταν επίσης μέλος του Διατλαντικού Διαλόγου Νομοθετών (TLD), του Ευρωπαϊκού Φόρουμ Διαδικτύου και της διακομματικής ομάδας του Ευρωπαϊκού Κοινοβουλίου για τις μακροπρόθεσμες επενδύσεις και την επανεκβιομηχάνιση. Τον Νοέμβριο του 2019, η κεντροδεξιά κυβέρνηση υπό τον πρωθυπουργό Λούντοβικ Ορμπάν πρότεινε τη Βαλεάν και τον Ζίγκφριντ Μούρεσαν ως υποψηφίους για τη θέση του επόμενου Ευρωπαίου Επιτρόπου της χώρας. Στη συνέχεια επελέγη να γίνει η επόμενη Ευρωπαία Επίτροπος Μεταφορών από την Πρόεδρο της Ευρωπαϊκής Επιτροπής Ούρσουλα φον ντερ Λάιεν.Στις αρχές Μαρτίου 2020, η Βαλεάν διορίστηκε από τη Φον ντερ Λάιεν για να υπηρετήσει στην ειδική ομάδα εργασίας της Επιτροπής για το συντονισμό της αντίδρασης της Ευρωπαϊκής Ένωσης στην πανδημία COVID-19. Αντίνα Βαλεάν ευρωβουλευτής Αρχειοθετήθηκε 2019-11-08 στο Wayback Machine., επίσημος ιστότοπος Προφίλ του Ευρωπαϊκού Κοινοβουλίου Αρχειοθετήθηκε 2011-05-20 στο Wayback Machine.
445 Έντνα

Η Έντνα (Edna) είναι ένας μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,29. Ανακαλύφθηκε το 1898 από τον Αμερικανό αστρονόμο Ε.Φ. Κόντινγκτον, που παρατηρούσε από το Όρος Χάμιλτον της Καλιφόρνια. Υπήρξε ο τελευταίος από τους τρεις συνολικά αστεροειδείς που ανεκάλυψε ο συγκεκριμένος αστρονόμος.

 Η διάμετρος της `Εντνας υπολογίσθηκε σε 87,2 χιλιόμετρα (από δεδομένα του IRAS), ενώ η μάζα της εκτιμάται σε 694 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι C (ανθρακούχος), ενώ το άλβεδό της είναι 0,045 (από δεδομένα του IRAS). Η `Εντνα περιστρέφεται γύρω από τον εαυτό της μία φορά κάθε 19 ώρες και 58 λεπτά, μία μάλλον αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
Νεών κατάλογος

Ο νεών κατάλογος (νεοέλ.: κατάλογος πλοίων, πολυτ.: νεῶν κατάλογος), είναι ο κατάλογος των πλοίων των Αχαιών που εκστράτευσαν κατά της Τροίας, όπως διασώζεται στην β' ραψωδία της Ιλιάδας του Ομήρου (στ. 494-759). Κατά την αφήγηση δίνεται αναλυτική περιγραφή των ονομάτων των ηγετών και των πόλεων που εκπροσωπεί κάθε βασίλειο. Επίσης, η αναφορά σε πόλεις και σε πληθυσμούς διανθίζεται με διάφορα επίθετα. Μετά το πέρας του καταλόγου των Αχαϊκών πλοίων, η β' ραψωδία ολοκληρώνεται με την καταγραφή των περιοχών και των ηγετών που πήραν το μέρος των Τρώων (στ. 816-877).

 Έχει υποστηριχθεί από ερευνητές η άποψη ότι ο συγκεκριμένος κατάλογος αποτελούσε αρχικά ξεχωριστό κομμάτι το οποίο εντάχθηκε αργότερα στο σώμα της Ιλιάδας. Αυτή η προσέγγιση υποστηρίζει πως ο πυρήνας του καταλόγου των πλοίων διασώθηκε από τα Μυκηναϊκά χρόνια, την υποτιθέμενη εποχή δηλαδή που διεξήχθη ο Τρωικός Πόλεμος (13ος-12ος αιώνας π.Χ.) και δια μέσου της προφορικής παράδοσης έγινε γνωστή στον Όμηρο (9ος-8ος αι. π.Χ.). Αν ληφθεί υπόψη ότι αποτελεί μια αξιόπιστη πηγή Μυκηναϊκής ή Υπο-μυκηναϊκής εποχής, τότε ο κατάλογος μας προσφέρει με μοναδική λεπτομέρεια την πολιτική κατάσταση που επικρατούσε στον ελληνικό κόσμο κατά τον 13ο-12ο αιώνα π.Χ.. Το ότι αναφέρονται τοποθεσίες που την εποχή του Τρωικού πολέμου υπήρξαν σπουδαία πολιτικά και πολιτιστικά κέντρα, αλλά την εποχή του Ομήρου είτε ήταν στην αφάνεια ή είχαν καταστραφεί ολοσχερώς (όπως η Πύλος στην Μεσσηνία), είναι μια ισχυρή απόδειξη ότι ο συγκεκριμένος κατάλογος δεν χρησιμοποίησε αναχρονιστικά στοιχεία. Γενικά απεικονίζει τον ελληνικό κόσμο σε μια εποχή αρκετά παλαιότερη από αυτή του Ομήρου. Περιοχές όπως οι Μακεδονία, η Ήπειρος και μέρος της Θεσσαλίας δεν φαίνονται να συμμετείχαν στον Τρωικό πόλεμο, προφανώς αυτές οι περιοχές βρίσκονταν υπό των έλεγχο των Δωριέων, οι οποίοι θα πραγματοποιούσαν την κάθοδό τους προς την Πελοπόννησο ορισμένες δεκαετίες αργότερα. Όμως ο 'νεών κατάλογος' με τα επίθετα με τα οποία διανθίζει τα πρόσωπα και τα τοπωνύμια και γενικά με τον τρόπο που έχει ενταχθεί στο έπος αποτελεί ένα συμβατό κομμάτι στο όλο έργο. Έχει υποστηριχθεί ακόμη και η άποψη πως ο κατάλογος αποτελεί μείγμα πολλών μικρότερων καταλόγων που χρησιμοποιούσαν ποιητές (ραψωδοί) με σκοπό να εντυπωσιάσουν το κοινό τους με τις ιστορικές τους γνώσεις. Ένα ακόμη ιστορικό στοιχείο που μας προσφέρεται είναι ότι τα βασίλεια των Αχαιών (τουλάχιστον εκείνη την εποχή) αποτελούσαν ένα σύνολο συνοσμοπονδίας και όχι ανατολικού τύπου Αυτοκρατορίας, που υπάγονται στον άνακτα των Μυκηνών. Επίσης, οι Αχαιοί (αναφέρονται στην Ιλιάδα ως Δαναοί, Αργείτες αλλά και 'Έλληνες (Ραψωδία β' στ.529 και 683)) απουσίαζαν από τις ακτές τις Μικράς Ασίας. Το ερώτημα που γενάται είναι κατά πόσο ο συγκεκριμένος κατάλογος απεικονίζει την πραγματική ιστορική κατάσταση της εποχής του χαλκού στην Ελλάδα. Συνολικά αναφέρονται 29 βασίλεια και ο συνολικός τους στόλος φτάνει το 1186 πλοία. Τα περισσότερα τοπωνύμια έχουν εξακριβωθεί ότι πράγματι υπήρξαν οικισμοί της εποχής εκείνης. Ιλιάδα β' 494-759. Έκθεσις της πολεμικής ιστορίας των Ελλήνων. Γενικό Επιτελείο Εθνικής Αμύνης. Αθήνα Ζάππειο Μέγαρο. 28-30 Οκτωβρίου 1968. Έκδοση Αρχείου Ενόπλων Δυνάμεων, 1970.
Κυκλοθυμία

Η κυκλοθυμία είναι διαταραχή της ψυχικής διάθεσης και εκδηλώνεται με εναλλαγές μανιακών και καταθλιπτικών επεισοδίων. Χαρακτηριστικό της κυκλοθυμίας είναι ότι έχει ενδογενή αίτια, η αλλαγή της διάθεσης προέρχεται δηλαδή από το ίδιο το άτομο και δεν οφείλεται σε εξωτερικούς παράγοντες.

 Κατά τη διάρκεια των πρώτων δύο χρόνων της διαταραχής ο ασθενής δεν έχει καλύψει αρκετά κριτήρια για να του δοθεί η διάγνωση για διπολική διαταραχή ή για κλινική κατάθλιψη. Τα συμπτώματα διατηρούνται για τουλάχιστον δύο χρόνια και ο ασθενής έχει παρουσιάσει υπομανιακά επεισόδια και περιόδους χαμηλής διάθεσης τα οποία δεν πληρούν τα κριτήρια για κλινική κατάθλιψη. Η μεγαλύτερη περίοδος που ο ασθενής ήταν ελεύθερος συμπτωμάτων ήταν για δύο μήνες. Η διαταραχή δεν μπορεί να εξηγηθεί από κάποια άλλη ασθένεια όπως π.χ. σχιζοφρένεια. Τα συμπτώματα δεν πρέπει να έχουν προκληθεί από κάποια οργανική πάθηση ή από τη χρήση κάποιων φαρμάκων. Τα συμπτώματα προκαλούν στον ασθενή κλινικά μεγάλη καταπόνηση καθώς και κοινωνική δυσλειτουργικότητα. Ένα άτομο με αυτή τη διαταραχή μπορεί να εμφανίσει περιόδους ευφορίας, αύξηση της ενέργειας και μειωμένη ανάγκη για ύπνο σε μία φάση, ακολουθούμενη από έντονες διακυμάνσεις της διάθεσης, καταθλιπτική κατάσταση με αρνητικότητα και θλίψη χωρίς κάποιο προφανή λόγο. Αυτές οι διακυμάνσεις της διάθεσης δεν είναι τόσο σοβαρές όσο στην διπολική διαταραχή. Η κυκλοθυμία είναι στη διπολική διαταραχή ότι είναι η δυσθυμία στην κλινική κατάθλιψη. Διαφορική διάγνωση για την κυκλοθυμία είναι η διπολική διαταραχή καθώς τα συμπτώματα είναι παρόμοια και πολλοί κυκλοθυμικοί ασθενείς θα αναπτύξουν διπολική διαταραχή σε κάποια φάση της ζωής τους. Η θεραπεία για την κυκλοθυμία περιλαμβάνει μια ποικιλία γνωστικής ψυχοθεραπείας. Κάποια φάρμακα, όπως η λαμοτριγίνη, το λίθιο και οι βενζοδιαζεπίνες, φαίνονται να βοηθούν στη διαταραχή. Ελληνική Εταιρεία Διαταραχών Διάθεσης (ΜΑΖΙ) Ελληνική Διπολική Οργάνωση (ΕΔΟ) Διπολική διαταραχή
Live at Hammersmith (άλμπουμ των Twisted Sister)

Το Live at Hammersmith είναι διπλό, ζωντανά ηχογραφημένο άλμπουμ του αμερικάνικου heavy metal συγκροτήματος Twisted Sister, το οποίο κυκλοφόρησε στις 3 Οκτωβρίου του 1994 μέσω της δισκογραφικής εταιρίας "Music for Nations". Η ηχογράφηση του δίσκου πραγματοποιήθηκε κατά το βρετανικό κομμάτι της περιοδείας για τον δίσκο "Stay Hungry", στις 15 Ιουνίου 1984 στο Hammersmith Odeon του Λονδίνου. Ο δίσκος ολοκληρώνεται με τα κομμάτια "Jailhouse Rock" και "Train Kept a-Rollin' ", τα οποία ηχογραφήθηκαν το 1979 σε συναυλία του συγκροτήματος στο Ντιτρόιτ, με ντράμερ τον Τόνι Πέτρι.

 Όλα τα τραγούδια είναι συνθέσεις του Ντι Σνάιντερ εκτός από τα "Jailhouse Rock" και "Train Kept a-Rollin'". "What You Don't Know (Sure Can Hurt You)" 4:43 "The Kids Are Back" 2:49 "Stay Hungry" 5:09 "Destroyer" 4:10 "We're Not Gonna Take It" 3:17 "You Can't Stop Rock 'n' Roll" 7:23 "Like a Knife in the Back" 2:47 "Shoot 'em Down" 3:19 "Under the Blade" 4:35 "Burn in Hell" 5:49 "I Am (I'm Me)" 5:25 "I Wanna Rock" 13:05 "S.M.F." 7:27 "We're Gonna Make It" 4:20 "Jailhouse Rock" (Leiber, Stoller) (Detroit 1979) 3:17 "Train Kept a-Rollin'" (Tiny Bradshaw) (Detroit 1979) 10:06 Οι μουσικοί οι οποίοι ηχογράφησαν το "Live at Hammersmith" ήταν οι εξής: Ντι Σνάιντερ - φωνητικά Jay Jay French - κιθάρα, φωνητικά Έντι Οτζέντα - κιθάρα, φωνητικά Μαρκ Μεντόζα - μπάσο, φωνητικά Α. Τζ. Πέρο - τύμπανα, κρουστά Τόνι Πέτρι - τύμπανα στα "Jailhouse Rock" και "Train Kept a Rollin' " Live at Hammersmith - Twisted Sister | Songs, Reviews, Credits, Awards | AllMusic Twisted Sister: Live At Hammersmith - Sea of Tranquility Twisted Sister - Live at Hammersmith - Encyclopaedia Metallum: The Metal Archives
Γεωγραφικές συντεταγμένες

Τα μεγέθη από τα οποία προσδιορίζεται η θέση των διαφόρων τόπων (εκτός των πόλων) και χρησιμεύουν στον εντοπισμό πλοίων στην επιφάνεια της γης και κατά προβολή θέσης αεροσκαφών υπεράνω αυτής. Ως βάση των γεωγραφικών συντεταγμένων λαμβάνεται ο ισημερινός και ο πρώτος μεσημβρινός. Τις γεωγραφικές συντεταγμένες αποτελούν το γεωγραφικό πλάτος και το γεωγραφικό μήκος.

 Γεωγραφικό πλάτος (latitude) (φ) ενός σημείου που βρίσκεται στην επιφάνεια της γης είναι η γωνία που σχηματίζει η κατακόρυφος του τόπου με το επίπεδο του ισημερινού. Το γεωγραφικό πλάτος χαρακτηρίζεται Βόρειο Β (North N) ή Νότιο Ν (South S) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν ομώνυμα πλάτη (same names) σε αντίθεση με σημείο διαφορετικού ημισφαιρίου που έχουν ετερώνυμα πλάτη (contrary names). (Αυτό λαμβάνεται σοβαρά υπ΄ όψη στους υπολογισμούς). Το γεωγραφικό πλάτος μετράται σε μοίρες και υποδιαιρέσεις αυτών, πρώτα λεπτά και δεύτερα (δευτερόλεπτα) από 0° - 90° Β ή 0° - 90° Ν (αρχής γενομένης της μέτρησης από τον ισημερινό του οποίου το γεωγραφικό πλάτος είναι 0°). Παράδειγμα: Γεωγραφικό πλάτος φ= 10° 15΄ 30΄΄ Β ή αγγλικά latitude = 10° 15΄ 30΄΄ N.(Σημείωση: Ιδιαίτερη προσοχή, το ελληνικό Ν δηλώνει το Νότιο ενώ το αγγλικό Ν (North) δηλώνει το Βόρειο. Στην αναφορά στίγματος πρώτα δίδεται ή ζητείται το πλάτος φ.) Γεωγραφικό μήκος (longitude) (λ) ενός σημείου στην επιφάνεια της γης είναι η στερεή γωνία που σχηματίζεται από το επίπεδο του μεσημβρινού που διέρχεται από το εν λόγω σημείο με το επίπεδο του πρώτου μεσημβρινού. Το γεωγραφικό μήκος χαρακτηρίζεται Ανατολικό Α (East E) ή Δυτικό Δ (West W) ανάλογα σε ποιο ημισφαίριο βρίσκεται το σημείο. Σημεία του ίδιου ημισφαιρίου έχουν ομώνυμα μήκη (same names) σε αντίθεση με τόπους διαφορετικού ημισφαιρίου που έχουν ετερώνυμα μήκη (contrary names). (Αυτό λαμβάνεται σοβαρά υπ΄ όψη στους υπολογισμούς). Το γεωγραφικό μήκος μετράται σε μοίρες και υποδιαιρέσεις αυτών, πρώτα και δεύτερα λεπτά από 0° - 180° Α ή 0° - 180° Δ (αρχής γενομένης της μέτρησης από τον πρώτο μεσημβρινό με γεωγραφικό μήκος 0°). Παράδειγμα: Γεωγραφικό μήκος λ = 010° 15΄ 30΄΄ Α ή αγγλικά longitude = 010° 15΄ 30΄΄ E Γεωγραφικό στίγμα (geographical position) ενός τόπου ή του σημείου που βρίσκεται ένα πλοίο είναι η τομή των παραπάνω γεωγραφικών συντεταγμένων. Οριζόντιες συντεταγμένες Γεωγραφία Χώρος